CELEX: 32013R0795
Language: hr
Date: 2013-08-21 00:00:00
Title: Provedbena uredba Komisije (EU) br. 795/2013 оd 21. kolovoza 2013. o odobrenju kolin-klorida kao dodatka hrani za sve životinjske vrste  Tekst značajan za EGP

22.8.2013   
            
            
               HR
            
            
               Službeni list Europske unije
            
            
               L 224/1
            
         PROVEDBENA UREDBA KOMISIJE (EU) br. 795/2013
   оd 21. kolovoza 2013.
   o odobrenju kolin-klorida kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnove i postupci za izdavanje takvog odobrenja. Člankom 10. te Uredbe propisuje se ponovna procjena dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               U skladu s Direktivom 70/524/EEZ kolin-klorid odobren je bez vremenskog ograničenja kao dodatak hrani za sve vrste životinja kao dio skupine „Vitamini, provitamini i kemijski točno definirane tvari sličnog učinka”. Taj je proizvod zatim unesen u Registar dodataka hrani za životinje Europske unije kao postojeći proizvod, u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu kolin-klorida kao dodatka hrani za sve vrste životinja u kojem se traži da se taj dodatak hrani razvrsta u kategoriju dodataka „nutritivni dodaci”. Uz taj su zahtjev priloženi detalji i dokumenti propisani člankom 7. stavkom 3. Uredbe (EZ) 1831/2003.
            
         
               (4)
            
            
               Europska agencija za sigurnost hrane („Agencija”) u svojem je mišljenju od 6. rujna 2011. (3) zaključila da pod predloženim uvjetima uporabe u hrani za životinje kolin-klorid nema negativan učinak na zdravlje životinja i potrošača te da se ne očekuje da će predstavljati dodatnu opasnost za okoliš. Agencija je isto tako zaključila da neće doći do sigurnosnih rizika za potrošače ako se poduzmu odgovarajuće mjere zaštite. Agencija smatra da ne postoji potreba za posebnim zahtjevima za praćenje nakon stavljanja na tržište. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjenom kolin-klorida pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti korištenje te tvari kako je definirano u Prilogu ovoj Uredbi.
            
         
               (6)
            
            
               Budući da izmjene uvjeta izdavanja odobrenja iz sigurnosnih razloga nije potrebno odmah primjenjivati, primjereno je omogućiti prijelazno razdoblje kako bi se potrošile postojeće zalihe dodataka te premiksa i krmnih smjesa koji ga sadržavaju, kako je odobreno Direktivom 74/524/EEZ.
            
         
               (7)
            
            
               Mjere propisane ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu koji pripada kategoriji dodataka „nutritivni dodaci” i funkcionalnoj skupini „vitamini, provitamini i kemijski točno definirane tvari sličnog učinka” odobrava se kao dodatak u hrani za životinje u skladu s uvjetima utvrđenim u tom Prilogu.
   Članak 2.
   Pripravak naveden u Prilogu i hrana za životinje koja taj pripravak sadržava koji su proizvedeni i označeni prije 11. ožujka 2014. u skladu s pravilima primjenjivima prije 11. rujna 2013., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadeseti dan od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  EFSA Journal 2011; 9(9):2353.
   
      PRILOG
      
                  Identifikacijski broj dodatka
               
               
                  Naziv nositelja odobrenja
               
               
                  Dodatak
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Datum isteka valjanosti odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija nutritivnih dodataka. Funkcionalna skupina: vitamini, provitamini i kemijski točno definirane tvari sličnog učinka
                  
               
            
                  3a890
               
               
                  —
               
               
                  Kolin-klorid
               
               
                  
                               
                           
                           
                              
                                 Sastav dodatka
                              
                              Pripravak koji sadržava kolin-klorid u krutom i tekućem stanju
                           
                        
                               
                           
                           
                              
                                 Karakterizacija aktivne tvari
                              
                              Naziv: kolin-klorid
                              Kemijska formula: C5H14ClNO
                              CAS br.: 67-48-1
                              Proizveden kemijskom sintezom
                              Kriteriji čistoće: najmanje 99 % bezvodne osnove
                           
                        
                               
                           
                           
                              
                                 Metoda analize
                                  (1)
                              
                              Za utvrđivanje kolin-klorida u dodatku hrani za životinje, premiksima, krmnim smjesama i vodi: ionska kromatografija s utvrđivanjem vodljivosti (IC-CD)
                           
                        
               
                  Sve životinjske vrste
               
               
                  —
               
               
                  —
               
               
                  —
               
               
                  
                              1.
                           
                           
                              Ako pripravak sadrži tehnološki dodatak ili krmiva za koje je određen najveći sadržaj ili koji podliježu drugim ograničenjima, proizvođač dodatka hrani za životinje o tome obavješćuje kupce.
                           
                        
                              2.
                           
                           
                              U uputama za uporabu dodataka i premiksa potrebno je navesti uvjete skladištenja i stabilnosti.
                           
                        
                              3.
                           
                           
                              Kolin-klorid može se upotrebljavati u vodi za piće.
                           
                        
                              4.
                           
                           
                              U uputama za uporabu na etiketi hrane za perad i svinje koja sadrži kolin klorid potrebno je navesti: „Treba izbjegavati istodobnu upotrebu vode za piće s dodatkom kolin-klorida.”
                           
                        
                              5.
                           
                           
                              Ne preporučuje se prekoračenje razine za dodatke od 1 000 mg kolin-klorida/kg potpune krmne smjese za perad i svinje.
                           
                        
                              6.
                           
                           
                              Zbog sigurnosnih razloga pri rukovanju se treba primjenjivati zaštita dišnih organa, očiju i kože.
                           
                        
               
                  11. rujna 2023.
               
            
         (1)  Podaci o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx